armvectores/hy_wikipedia_2023 huggingface dataset:
Զգացմունքների հռչակագիր

Զգացմունքների հռչակագիր, նաև հայտնի է որպես Իրավունքների և զգացմունքների հռչակագիր (անգլ.՝ Declaration of Sentiments), կանանց շարժման հայտարարագիր, որն ընդունվել է 1848 թվականին Սենեկա Ֆոլսում (ԱՄՆ)։


== Կարճ նկարագրություն ==
Հռչակագիրը ստորագրվել է 1848 թվականի հուլիսի 19-ին Սենեկա Ֆոլսում (Նյու Յորք նահանգ) կայացած կանանց իրավունքների առաջին համաժողովի 68 կին և 32 տղամարդ պատվիրակների կողմից։ Հռչակագրի առանցքային հեղինակը Էլիզաբեթ Քեդի Սթենթոնն էր։ Այն գրելու գործում դեր է խաղացել նաև քվակեր Լուկրեցիա Մոտտը։ Որպես նմուշ ծառայել է ԱՄՆ-ի անկախության հռչակագիրը։ Ինչպես նշված է «North Star» թերթի խմբագրական հոդվածում, որը հրապարակվել է համագումարին ներկա եղած և հռչակագրին աջակցած Ֆրեդերիկ Դուգլասի կողմից, այն «պետք է համարվի կանանց քաղաքացիական, սոցիալական, քաղաքական և կրոնական իրավունքների համար հզոր շարժման հիմք»։
Հռչակագիրն այնպիսի կարևոր հարցեր է բարձրացրել, ինչպիսիք են կանանց իրավահավասարությունը սեփականության, ամուսնության, մասնագիտությունների ազատ ընտրության, լիարժեք կրթություն ստանալու և այլնի հարցում։ Հռչակագրում, մասնավորապես, ասվում էր.


== Ստորագրողներ ==
Հռչակագրի ստորագրողները Սենեկա Ֆոլսում` ըստ հերթականության.

Հետևյալ մարդիկ ստորագրել են «...ջենտլմեններ, որոնք ներկա են եղել այս նոր շարժման աջակցությանը» վերնագրի ներքո`


== Տես նաև ==
Կանանց իրավունքներ
Ֆեմինիզմ


== Ծանոթագրություններ ==


== Մատենագիտություն ==
"The Rights of Women", The North Star" (July 28, 1848)
"Bolting Among the Ladies", Oneida Whig (August 1, 1848)
Tanner, John. "Women out of their Latitude" Mechanics' Mutual Protection (1848)
Մալոսամբորսկի գյուղական խորհուրդ (Կոնոտոպսկի շրջան)

Մալոսամբորսկի գյուղական խորհուրդ  (ուկրաիներեն՝ Малосамбірська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Մալոսամբորսկի գյուղական խորհրդում բնակվում էր 709 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Շերթուլի

Շերթուլի (վրաց.՝ შერთული), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 730 մետր բարձրության վրա։ Շրջկենտրոն Գորիից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 319 մարդ։


== Ծանոթագրություններ ==
Դեմեթ Օզդեմիր

Դեմեթ Օզդեմիր (թուրքերեն՝ Demet Özdemir, փետրվարի 26, 1992(1992-02-26), Իզմիթ, Թուրքիա), ազգությամբ թուրք դերասանուհի և պարուհի։ Առավել հայտնի է դարձել՝ մարմնավորելով Ասլի Մաժարօղլուի դերը Ելակի բույրը հեռուստասերիալում։


== Կենսագրություն ==
Թուրք դերասանուհի և պարուհի Դեմեթ Օզդեմիրը ծնվել է 1992 թվականի փետրվարի 26-ին Թուրքիայի Քոջայելիի մարզում։ Երբ նա 8 տարեկան էր, նրա ծնողները ամուսնալուծվեցին, և Դեմեթը մոր հետ միասին տեղափոխվեց Ստամբուլ։ Երեկոյան միջնակարգ դպրոց սովորելուն զուգընթաց, Դեմեթը զբաղվում էր նաև պարով։ Դպորցը ավարտելուց հետո երկու տարի սովորել է Շահիքի Թեքանդ թատերական ստոդիայում։ Նա իր կարիերան սկսել է՝ նկարահանվելով հեռուստագովազդներում։ 2009 թվականին Դեմեթ Օզդեմիրը նկարահանվել է թուրք երգիչ Մուստաֆա Սանդալի «Ateş Et Ve Unut» երգի տեսահոլովակում՝ որպես պարուհի, իսկ 2012 թվականին նկարահանվել է Pegasus Airlines-ի ինֆորմացիոն հեռուստագովազդում։ Որոշ ժամանակ Դեմեթը պարել է Efes Kizlari պարային խմբում, որը հանդիսանում է թուրքական հայտնի բասկետբոլային ակումբներից մեկի՝ Անադոլու Էֆեսի աջակցական խումբ։ Դեմեթը ունի մեկ քույր և եղբայր՝ Վոլկանը և Դերիան։ 2013 թվականին Դեմեթ Օզդեմիրը սկսեց նկարահանվել հեռուստասերիալներում։ Նրա դեբյուտային հեռուստասերիալը եղավ «Ես կբացեմ քեզ գաղտնիքը» սերիալը։ Սա իսպանական «Պաշտպանյալները» հեռուստասերիալի ռիմեյքն էր, որտեղ Դեմեթը մարմնավորում էր Այլինի դերը, ով կարողանում էր կառավարել էլեկտրականությունը։ 2014 թվականին Դեմեթը հրավիրվեց նկարահանվելու «Կուրտ Սեիդը և Շուրան» սերիալում, որտեղ նա մարմնավորում էր Ալիայի դերը։ 2015 թվականին Դեմեթը առաջին անգամ նկարահանվեց գեղարվեստական ֆիլմում՝ «Պահեք Ձեր խոսքը»։ Միևնույն տարում նա նկարահանվեց Ելակի բույրը հեռուստանովելում, որտեղ նա մարմնավորում էր Ասլիի դերը։ Հեռուստանովելը մեծ ճանաչում բերեց երիտասարդ դերասանուհուն։ Ասլին աղքատ աղջիկ էր, ով սիրահարվում է հարուստ երիտասարդ Բուրաքին, ում դերը մարմնավորում է Յուսուֆ Չիմը։


== Ծանոթագրություններ ==


== Արտաքին հղումներ ==
Demet Özdemir Թվիթթերում
Դեմեթ Օզդեմիր Ֆեյսբուքում
Դեմեթ Օզդեմիր Ինստագրամում
Մարիոն շրջան (Ինդիանա)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.026 կմ² է, բնակչությունը՝ 903.393 մարդ (2010 թ. տվյալներով)։ Շրջկենտրոնն է Ինդիանապոլիս բնակավայրը։ Կազմավորվել է 1821 թ.։
Բոնբոնիերկա

Բոնբոնիերկա (ֆր.՝ bonbonnière — կոնֆետների տուփ, ֆր.՝ bonbon — կոնֆետ), փոքրիկ, գեղեցիկ փաթեթավորված տուփ կամ պարկ կոնֆետների համար։


== Պատմություն ==
Պատմությունը վկայում է, որ դեռևս Հին Հռոմում հարսանիքների ժամանակ բոլոր հյուրերին նուշ և չորացված մրգեր էին հյուրասիրում, որպես պտղաբերության և բարգավաճման խորհրդանիշ։
Ռուսաստանում ընդունված էր հյուրասիրել սիրելի հյուրերին հարսանիքների, մկրտությունների, ծննդյան խնջույքներին, նվիրել փոքրիկ նվերներ։ Շատ հաճախ նվիրում էին հյուրերին քաղցր բուլկիներ, ընկուզեղեն, չորամրգեր։
Հայաստանում հարսի չամուսնացած ընկերուհիներին նվիրում էին գեղեցիկ փաթեթավորված կոնֆետներ, որոնք կոչվում են «տարոսիկներ»։ Աղջիկները դրանք պահում էին բարձերի տակ, որպեսզի երազում տեսնեն իրենց փեսացուին։ Եթե երազում կիսեիր քո երջանկությունը, ապա երջանկությունդ կկրկնապատկվեր։
Առաջին բոնբոնիերկաները հայտնվել են 15-16-րդ դարերում։ Հիմնականում դրանք օգտագործում էին եվրոպացի ազնվականները՝ պատվիրելով հայտնի ոսկերիչներից։ Դրանք լինում էին երկու տեսակի.

Բարձր խորանարդիկների ձևով կամ փոքրիկ սունդուկների տեսքով՝ կոնֆետներն իրենց մեջ պահելու համար (դրանք պատրաստվում էին մեղրից, ոսկուց, արծաթից, բնական կոժից, ճենապակուց, բյուրեղապակուց, զարդարված էին ադամանդներով և թանկարժեք քարերով)։
Ստվարաթղթից պատրաստված հարթ տուփեր, որոնք լցված էին հրուշակեղենով։ Առաջին շարքում շարված էին փխրուն կոնֆետներ՝ լիկյորի միջուկով, շաքարներ և այլ քաղցրեղեն (այդ ժամանակ շաքարը չափազանց թանկ հաճույք էր համարվում և հասանելի էր սակավաթիվ մարդկանց)։Ներկայիս բոնբոնիերկաները խիստ տարբերվում են առաջվաններից, հիմնականում օգտագործվում են պլաստմասե, ապակե կամ ստվարաթղթե տուփեր։ Այժմ առավել հայտնի են կտորներից պատրաստված, ասեղնագործած տուփերը։


== Արդիականություն ==
Այժմյան բոնբոնիերկաների տուփերի վրա նշվում են մի քանի տվյալներ՝ արտադրող ընկերության անվանումը, գործարանը, արտադրման տարեթիվը, գինը, քաշը։
Բոնբոնիերկաները հաճախ դառնում են հավաքածուներ, քանի որ տեղեկություն են տալիս հրուշակեղենի արտադրության պատմության մասին։


== Հարսանեկան բոնբոնիերկաներ ==
Շնորհիվ հին եվրոպական հարսանեկան սովորույթների՝ բոնբոնիերկաները տրվում էին ներկա հյուրերին, որպես շնորհակալության նշան։ Հաճախ դրանց ներսում լինում էին հնարավոր բոլոր քաղցրեղենները՝ կոնֆետներ, շոկոլադ, մարմելադ։ Երբեմն քաղցրեղենի հետ հյուրերին նաև փոքրիկ հուշանվերներ են տալիս։ Յուրաքանչյուր հարսանեկան բոնբոնիերկա պարունակում է հինգ կոնֆետ, որոնք խորհրդանշում են առողջություն, երկար կյանք, ուրախություն, հաջողություն և բարեկեցություն։ Բոնբոնիերկաները զարդարում են գունավոր նկարազարդ թղթերով, տարբեր դեկորացիաներով։ Դրանք ընդունված է բաժանել հյուրերին հարսանիքի վերջում։


== Գրականություն ==
Պախլյոբկին Վիլյամ Վասիլևիչ Խոհանոցային մշակույթի մեծ հանրագիտարան — ISBN 978-5-9524-2873-7.


== Արտաքին հղումներ ==
Що таке бонбоньєрка, і чи їдять їх? Archived 2014-12-13 at the Wayback Machine. (ուկր.)
Սենթ Լուիս 2016 (շախմատային մրցաշար)

Սենթ Լուիս 2016 (Sinquefield Cup), շախմատային մրցաշար, անցկացվել է 2016 թ. օգոստոսի 5-ից 16-ը։

Ժամանակը. տրվում է 120 րոպե 40 քայլի համար և ևս 60 րոպե մինչև պարտիայի ավարտն ավելացվելով 30 վայրկյան յուրաքանչյուր քայլի համար սկսած 41-րդ քայլից։


== Մրցանակներ ==
Մրցանակային ֆոնդը կազմել է 300 000 դոլար.


== Մասնակիցներ ==


== Մրցափուլեր ==


== Մրցաշարային աղյուսակ ==


== Հղումներ ==
Մրցաշարի պաշտոնական կայքը
Սենթ Լուիս 2016 Archived 2016-08-16 at the Wayback Machine. մրցաշարը theweekinchess.com կայքում
Բանդունդու (նահանգ)

Բանդունդու (ֆր.՝ Bandundu), նախկին նահանգ Կոնգոյի Դեմոկրատական Հանրապետությունում, որը գտնվում է երկրի արևմուտքում։ Վարչական կենտրոնը Բանդունդու քաղաքն է։


== Պատմություն ==
1966 թվականին Կվիլու, Կվանգո և Մաի-Նդոմբե նահանգների միաձուլման արդյունքում կազմավորվել է Բանդունդու նահանգը։ 2005 թվականին Սահմանադրության ընդունումից հետո այս երեք նահանգները վերականգնվել են։


== Բնակչություն ==
Նահանգի բնակչությունը կազմում է 5 201 000 մարդ (1998)։
Նահանգում բնակչությունը ավանդաբար աճեցնում է սորգո։


== Հիմնական լեզուներ ==
Նահանգում տարածված են հիմնականում երկու լեզուներ՝ լինգալերեն, որով խոսում են Կասաի գետի հյուսիսում բնակվողները, և կիտուբերեն, որով խոսում են Կասաի գետի հարավում բնակվողները։


== Հիմնական ջրամբարներ ==
Կասաի գետ
Կվանգո գետ
Կվենգե գետ
Կուիլու գետ
Լուկենիե գետ
Մաի-Նդոմբե լիճ


== Ծանոթագրություններ ==
Նոր օպոզիցիա (խումբ)

«Նոր օպոզիցիա» (ռուս.՝ Новая оппозиция, օպոզիցիա - ընդդիմություն), ձախ թևի ֆրակցիոն խումբ ՀամԿ(բ)Կ ներսում։ Ձևավորվել է 1925 թվականին, Գրիգորի Զինովևի և Լև Կամենևի գլխավորությամբ։ «Նոր օպոզիցիան» պնդում էր, թե Խորհրդային Միությունում «տեխնիկայի հետամնացության պայմաններում, առանց հաղթանակած արևմտաեվրոպական պրոլետարիատի աջակցության, չի կարող կառուցվել սոցիալիզմ», ինչպես նաև՝ «կուսակցության ներսում պետք է թույլատրել ֆրակցիաների գործունեության ազատություն, թե մեր երկրի պետական արդյունաբերությունը ոչ թե սոցիալիստական, այլ պետական-կապիտալիստական է, որ նէպը նահանջ է դեպի կապիտալիզմ»։ Հանդես էր գալիս թեթև արդյունաբերության զարգացման և արդյունաբերական ապրանքները արտասահմանից լայնորեն ներմուծելու օգտին։ 
ՀամԿ(բ)Կ տասնչորսերորդ համագումարը, ուր կուսակցության գլխավոր գծի դեմ հանդես եկան լենինիզմին դեմ արտահայտվողները, հայտարարեց, որ սոցիալիզմի կառուցման համար ԽՍՀՄ-ում կան բոլոր անհրաժեշտ քաղաքական և տնտեսական պայմաններն ու հնարավորությունները։ Համագումարում ընդդիմության անունից հարակից զեկուցումով հանդես եկավ Զինովևը, ճառերով՝ Կամենևը, Մոկոլնիկովը, Լաշևիչը, Զալուցկին և ուրիշներ։ «Նոր օպոզիցիան» ձգտում էր Ստալինին և լենինյան դիրքերում կանգնած այլ գործիչների հեռացնել կուսակցության ղեկավարությունից։ 
Համագումարը հավանություն տվեց Կենտկոմի քաղաքական գծին և հանձնարարեց նրան «․․․վճռական պայքար մղել կուսակցության միասնությունը խախտելու ամեն տեսակ փորձերի դեմ, որտեղից էլ դրանք ծագեն և ում կողմից էլ որ գլխավորվեն»։ Կուսակցության Լենինգրադի նահանգային նոր կոնֆերանսը (1926 թվականի փետրվար) հեռացրեց Զինովևի ղեկավարությանը և ընտրեց նոր նահանգային կոմիտե՝ Սերգեյ Կիրովի գլխավորությամբ։
Գվադառամա (ազգային պարկ)

Գվադառաման ազգային պարկ է Իսպանիայում, որն ընդգրկում է 34000 հա տարածք։ Ազգային հինգ պարկերի համակարգում ամենամեծն է։ Սիերա դե Գվադառամա լեռնաշղթան պարունակում է մի քանի էկոլոգիապես մաքուր տարածքներ, որոնք տեղակայված են Մադրիդ ինքնավար համայնքում ու Կաստիլիա և Լեոն ինքնավար մարզում։ Օրենքը, որը ղեկավարում է վերջերս ընդունված ազգային պարկը, հրապարակվել է BOE -ում 2013 թվականի հունիսի 26-ին։


== Էկոլոգիա ==
Կա մի նախագիծ, որի նպատակն է պաշտպանել 11 տարբեր էկոհամակարգերը, որոնք առկա են Գվառամա լեռներում։ Այն ներառում են «Միջերկրական բարձր լեռ» միակ իբերական օրինակը։ Ընդհանուր առմամբ տվյալ գոտում կա ավելի քան 1280 կենսաբանական տեսակ, որոնցից 13-ը ոչնչացման եզրին են, ավելի քան 1500 տեղական և 30 տարբեր տեսակի բույսեր։ Լեռներում կենդանիների տեսակները կազմում են Իսպանիայի կենդանական աշխարհի 45%-ը և եվրոպականի 18%-ը։ Բուսական աշխարհը հարուստ է սովորական սոճու, կաղնու, գիհու և թիթեռնածաղկավորների ընտանիքին պատկանող շատ բույսերի տեսակներով։ Ինչ վերաբերվում է կենդանական աշխարհին, ապա այնտեղ բնակվում են շատ կաթնասուններ, ինչպիսիք են ազնվացեղ եղնիկները, այծյամները, վարազները, վայրի այծերը, փորսուղները, վայրի կատուները, աղվեսները և նապաստակները։ Շատ տեսակի թռչուններ՝ ջրային և գիշատիչ, ապրում են ջրամբարներում, որոնցից են իսպանական արծիվները և սև անգղերը։ 70 տարվա բացակայությունից հետո վերջերս այգում հայտնաբերվել է գայլի ոհմակ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
La Comunidad concluye el proyecto del Parque Nacional de la Sierra de Guadarrama 2006 report from the Community of Madrid's Website, accessed September 2008
Official map of the madrilenian area of the Guadarrama National Park Archived 2012-02-09 at the Wayback Machine.
Video of the Guadarrama National Park
Կարովիլի

Կարովիլի  (իտալերեն՝ Carovilli), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1522 մարդ (2008 թվականի տվյալներով), բնակչության խտությունը կազմում է 37 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 86083, հեռախոսային կոդ՝ +39 0865։
Բնակավայրի հովանավորն է սուրբ Սանո Ստեֆանո դել Լուպոն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 838400


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վակուլիխա (ավան, Կառլովկայի շրջան)

Վակուլիխա (ուկրաիներեն՝ Вакулиха), ավան Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Վակուլիխա ավանում բնակվում էր 174 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
439

439 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 439 թվականն է, 
V դարի 39-րդ տարին։


== Դեպքեր ==


== Ծնունդներ ==


== Մահեր ==
Սահակ Ա Պարթև, Ամենայն հայոց կաթողիկոս (ծ. 358)
Նովորոսիսկոե (գյուղ, Բերեզնեգովատոեի շրջան)

Նովորոսիսկոե (ուկրաիներեն՝ Новоросійське), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1920 թվականին։
2001 թվականի տվյալներով Նովորոսիսկոե գյուղում բնակվում էր 77 մարդ։ Բնակավայրը զբաղեցնում է 0,301 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սովոն

Սովոն (կորեերեն՝ 서원),  Չոսոն դինաստիայի միջին և ուշ ժամանակահատվածների առավել տարածված ուսումնական հաստատություն է։ Դրանք եղել են մասնավոր հաստատություններ, որոնք միավորում էին ինչպես կոնֆուցիականության տաճարի, այնպես էլ նախապատրաստական դպրոցի ֆունկցիաները։ Կրթության առումով սովոնները հիմնականում զբաղվում էին սովորողներին ազգային քաղաքացիական քննության(Կվագո) պատրաստելուն։ Շատ դեպքերում սովոնները վերապատրաստում էին յաբան արիստոկրատ խավի աշակերտներին։


== Պատմություն ==

Սովոնը առաջին անգամ հայտնվել է  Չոսոն Դինաստիայի վաղ շրջանում։ Թեև կրթական համակարգի մեջ ներդրման ստույգ ամսաթիվը հայտնի չէ։
Սովոնների մեծ մասը հիմնադրվել է ականավոր գրողների կամ տեղական յաբան ընտանիքների խմբի կողմից։ Օրինակ` Չուն Սեբունը ստեղծել է  Սոսու-Սովոնը, որը  հիմնադրի մահից հետո շարունակում էր գործել երկար ժամանակ։ Որոշ սովոններ կառուցել են Սարիմի գիտնականների կողմից, ովքեր հեռացել էին գյուղ։
Սովոնների մեծ մասը փակվել են ռեգենտ Լի Հաընի հրամանագրով 19-րդ դարի վերջի անհանգիստ տարիներին։ 1864 թվականին նա արգելել է սովոնների չթույլատրված շինարարական աշխատանքները, ինչպես նաև  1868 թվականին վերացրել է հարկերը։ 1871 թվականին հրամայել է  փակել բոլոր սովոնները, բայց փակվել է նրանց փոքր մասը։


== Ժամանակակից մշակույթում ==

Civilization IV համակարգչային ռազմավարության մեջ սովոնը հանդիսանում է կորեական քաղաքակրթության եզակի շինություն, որը միավորում է սովորական համալսարանը։


== Գրականություն ==
Ki-baik (tr. by E.W. Wagner & E.J. Shultz). A New History of Korea (rev. ed.). — Seoul: Ilchokak, 1984. — ISBN 89-337-0204-0.
Park Eui-soo (박의수), Kang Seung-kyu (강승규), Jeong Yeong-su (정영수), Kang Seon-bo (강선보). 교육의 역사와 철학 (Gyoyugui yeoksawa cheolhak, History of education and philosophy). — Seoul: Dongmunsa, 2002. — ISBN 89-8251-161-X.
Seoul National University Educational Research Institute (서울대학교교육연구소). 한국교육사 (Han-guk gyoyuksa, History of Korean education). — Seoul: Gyoyuk Gwahaksa, 1997. — ISBN 89-8287-130-6.


== Արտաքին հղումներ ==
Asian Historical Architecture: Byeongsan Seowon (ko:병산서원), a representative example


== Ծանոթագրություններ ==
Լուկա Կամբյազո

Լուկա Կամբյազո (նաև՝ Կամբյազի կամ Կանջաջո (իտալերեն՝ Luca Cambiaso, հոկտեմբերի 18, 1527, Մոնելիա, Ջենովա, Լիգուրիա, Իտալիա - սեպտեմբերի 6, 1585(1585-09-06)[…], Էլ Էսկորիալ), իտալացի նկարիչ-մաներիստ։


== Կենսագրություն ==

Լուկա Կամբյազոն ծնվել է 1527 թվականի հոկտեմբերի 18-ին Մոնելյայում (Ջենովա), նկարիչ Ջովաննի Կամբյազոյի ընտանիքում։ Սովորել է հոր մոտ և արդեն տասնհինգ տարեկանում հոր հետ միասին զբաղվել է որմնանկարչությամբ Ջենովայում։ 1544 թվականից աշխատել է Ջենովայի ու Լիգուրիայի այլ քաղաքների եկեղեցիներում, Հռոմում։ 1550-ական թվականների վերջին կնոջ մահվանից հետո հարաբերություններ է սկսել քենու հետ, որի հետ ամուսնանալու թույլտվություն Հռոմի պապից այդպես էլ չի ստացել։
1583 թվականին ընդունել է Իսպանիայի թագավոր Ֆիլիպի հրավերը և աշխատել է Էսկորիալում։ Կամբյազոյի աշխատանքը, որի համար նա առատորեն վարձատրվել է, մնացել է անավարտ։
Նրա որդին՝ Օրացիո Կամբյազին, նույնպես եղել է նկարիչ։ 


== Արվեստ ==
Ուսումնասիրել և պատճենել է Պերինո դել Վագայի, Բեկկաֆումիի և Ջովաննի Պորդենոնեի աշխատանքները։ Նրա ոճը ձևավորվել է Ռաֆայելի, Պարմիջանինոյի և  Կոռեջոյի ազդեցությամբ։ Հայտնի է նաև որպես փայլուն գծանկարիչ։


== Ծանոթագրություններ ==


== Գրականություն ==
Suida W., Suida Manning B. Luca Cambiaso: la vita e le opere. Milano: Casa Editrice Ceschina, 1958
Torriti P. Luca Cambiaso: disegni. Genova: SAGEP, 1966
Magnani L. Luca Cambiaso Milano: Silvana; Maidstone: Amalgamated Book Services, 2007
Schulz H. Geometrie der Figur: Luca Cambiaso und die moderne Kunst. Osnabrück: Verlag des Museums- und Kunstvereins Osnabrück e.V., 2007.
Freedberg Sydney J. (1993)։  Pelican History of Art, ed.։ Painting in Italy, 1500-1600։ Penguin Books Ltd։ էջեր 600–604 
Luca Cambiaso, la vita e le opere, edited by Bertina Suida Manning and William Suida. Milano: Ceschina, 1957.
Luca Cambiaso, 1527-1585, edited by Jonathan Bober. Milano: Silvana Editoriale, 2006. Catalog of an exhibition held at the Blanton Museum of Art, University of Texas at Austin, Sept. 15, 2006-Jan. 14, 2007, and at the Palazzo ducale, Genoa, Mar. 3-July 8, 2007.
Mary Newcome, "Luca Cambiaso, Austin and Genoa," review in The Burlington Magazine, Vol. 148, No. 1245 (Dec., 2006), pp. 878–880.
Edward J. Olszewski, "Drawings by Luca Cambiaso as a Late Renaissance Model of Invenzione," Cleveland Studies in the History of Art, Vol. 5 (2000), pp. 20–41.
Frederick A. Sweet, "Venus and Cupid by Luca Cambiaso," Bulletin of the Art Institute of Chicago, Vol. 37, No. 1 (Jan., 1943), pp. 1–3.


== Արտաքին հղումներ ==
Работы в музеях мира
Cambiaso exhibition at the Blanton Museum Archived 2010-10-29 at the Wayback Machine.
CAA review of the exhibition at the Blanton Mustem
Cambiaso exhibition at the Palazzo Ducale in Genoa Archived 2019-08-03 at the Wayback Machine.
Genoa : drawings and prints, 1530-1800, fully digitized text from The Metropolitan Museum of Art libraries (see index)
Վառդյա (գյուղ, Կոսե շրջան)

Անվան այլ կիրառումների համար տե՛ս՝ ՎառդյաՎառդյա (էստ․՝ Vardja), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 202 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Bandai Co

Bandai Co., Ltd., ճապոնական ընկերություն, որը մասագիտացված է խաղալիքների և տեսախաղերի մշակման ոլորտում։ Համարվում է երրորդ ամենախոշոր ընկերությունը խաղալիքների արտադրության որոլտում։ Բացի դա ընկերությունը զբաղվում է հագուստի, հավաքածուների, հրուշակեղենի և այլնի արտադրությամբ։ Գլխավոր գրասենյակը տեղակաված է Թայթո քաղաքում։ 
2002 թվականի տվայլներով համարվում էր Bandai Group ընկերության մաս, ինչպես նաև ընկերության կազմի մեջ են մտնում՝ Sunrise Inc, զբաղվում է անիմեների արտադրությամբ, Bandai Visual և Bandai Networks։ 


== Պատմություն ==
Bandai ընկերությունը հիմնադրվել է 1950 թվականին։ 1960-ական թվականներին, ընկերությունը ընդլայնեց իր գործունեության շրջանակները, սկսելով վաճառել խաղալիքներ։ 1962 թվականին ընկերության կողմից թողարկված ավտոմրցարշավային մեքենաների հավաքածուն գրանցեց անհավանական հաջողություններ։ 1970-ական թվականներին ընկերությունը շարունակեց ընդլայնվել և 1971 թվականին հիմնադրվեց Bandai Models ընկերությունը։ Ընկերության կողմից թողարկված զրահապատ մեքենաները, որոնք ունեին 1/48 մասշտամ, թև ամենահաջողված խաղալիքները չէին, սակայն գլավորում էին ոլորտի ցանկերը։ 1978 թվականին, Ամերկայում վաճառքով և մարկետինգով զբաղվելու համար, հիմնադրվեց Bandai America Inc ընկերությունը։ 
1980-ական թվականներին Bandai-ին դարձավ Ճապոնիայի առաջատար ընկերությունը։ Մինչ այժմ ընկերությանն են պատկանում այնպիսի ճապոնական ֆրանչիզներ, ինչպիսիք են՝ Daikaiju, Ultraman, Super Robot, Kamen Rider, Super Sentai и Power Rangers և Gundam։ 
1990-ական թվականներին Bandai և Sega ընկերությունները քննարկում էին իրար միացման նախագիծը, սակայն մասշտաբային քննարկումներից հետո միացումը չեղարկվեց։ 


== Ծանոթագրություններ ==
Բառե (Շարանտի գավառ)

Բառե (ֆր.՝ Barret), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 898 մարդ, բնակչության խտությունը` 40.14 մարդ/կմ²։ Բնակավայրը զբաղեցնում է 22.37 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 130 կմ հարավ, Անգուլեմ քաղաքից` 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 610 աշխատունակ (15-64 տարեկան) բնակիչ, որոնցից ակտիվ էին 456-ը, իսկ ոչ ակտիվները` 154։ Ակտիվության ցուցանիշը կազմում է 74,8 %։ 456 աշխատունակ մարդկանցից աշխատել է 426 անձ (223 տղամարդ և 203 կին)։ Գործազուրկ են եղել 30 անձ (12 տղամարդ և 18 կին)։ 154 անաշխատունակներից 27-ը եղել են աշակերտներ կամ ուսանողներ, 97-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոլոնգելո

Սոլոնգելո  (իտալերեն՝ Solonghello), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 223 մարդ (2008)։ Բնակչության խտությունը՝ 45 մարդ/կմ²։ Տարածքը կազմում է 5 կմ²։ Փոստային ինդեքս՝ 15020։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆենե

Ֆենե (իսպ.՝ Fene), բնակավայր և մունիցիպալիտետ Իսպանիայում՝ Լա Կորունիա պրովինցիայում (Գալիսիա ինքնավար համայնքում)։ Մունիցիպալիտետը գտնվում է Ֆեռոլ շրջանում։ Զբաղեցնում է 25․9 կմ2 տարածք։ Բնակչությունը 14092 մարդ (2010 թվականի տվյալներով)։


== Արտաքին հղումներ ==
Պաշտոնական էջ
Museo do Humor de Fene
Յանգի-Յուլ (այլ կիրառումներ)

Յանգի-Յուլ, կարող է վերաբերել՝

Յանգի-Յուլ - գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Յանգի-Յուլ - գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Ագրոնոմիական անալիզ

Ագրոնոմիական անալիզ, բույսերի, հողերի, պարարտանյութերի, թունաքիմիկատների, գյուղատնտեսական մթերքների հետազոտման մեթոդների ամբողջությունը։
Բույսերի անալիզով որոշվում են բուսաբուծության արտադրանքի որակը, բույսերի սննդային տարրերը և քիմիական բաղադրությունը, ուսումնասիրվում նյութերի փոխակերպումն ու դինամիկան։
Հողերի անալիզով պարզվում է նրանց ագրեգատային, ֆիզիկա–մեխանիկական, քիմիական կազմը, կառուցվածքը ռեակցիան (Ph), բերրիությունը պայմանավորող սննդանյութերի պարունակությունը՝ կապված կենսաբանական պրոցեսների հետ։ Պարարտանյութերի անալիզով որոշվում է խոնավությունն ու սննդային տարրերի ընդհանուր և մատչելի քանակությունը։
Շեյն Բատիե

Շեյն Քորթնի Բատիե (անգլ.՝ Shane Courtney Battier, սեպտեմբերի 9, 1978(1978-09-09), Birmingham, Օկլենդ շրջան, Միչիգան, ԱՄՆ), ամերիկացի նախկին բասկետբոլիստ, հարձակվող։ Վերջին անգամ հանդես է եկել Բասկետբոլի ազգային ասոցիացիայի (NBA) «Մայամի Հիթ» ակումբում։ Եղել է նաև Միացյալ Նահանգների բասկետբոլի ազգային հավաքականի անդամ։
Ծնվել և մեծացել է Բիրմինգհեմ քաղաքում (Միչիգան նահանգ)։ Դպրոցական կարիերան անցկացրել է «Դետրոյթ քանթրի դեյ» ավագ դպրոցում, որի բասկետբոլային թիմի կազմում արժանացել է բազմաթիվ մրցանակների և տիտղոսների, ընդհուպ մինչև ճանաչվելով 1997 թվականի «Միչիգանի Միստր Բասկետբոլ»։ Դպրոցն ավարտելուց հետո ընդունում է Դյուկի համալսարանի կրթաթոշակային ծրագիրը և 4 ուսումնական տարի (1997–2001) անցկացնում համալսարանի բասկետբոլային թիմում։ 2001 թվականին համալսարանային հավաքականի կազմում Բատիեն դառնում է NCAA չեմպիոն, ինչպես նաև նվաճում արժանանում մի շարք «Տարվա համալսարանային բասկետբոլիստ» անվանակարգի մրցանակների։ Համալսարանն ավարտել է կրոնագետի բակալավրի աստիճանով։
Ընտրվել է NBA-ի 2001 թվականի դրաֆթի առաջին ռաունդի 6-րդ ընտրությամբ՝ «Վանկուվեր Գրիզլիսի» (ավելի ուշ՝ «Մեմֆիս Գրիզլիս») կողմից։ 5 տարի անց փոխանակվում և տեղ է գտնում «Հյուստոն Ռոքեթսում», որից հետո 2010-11 մրցաշրջանի ընթացքում վերադառնում է «Մեմֆիս»։ 2011 թվականին նոր պայմանագիր է կնքում «Մայամի Հիթի»։ «Հիթի» կազմում Բատիեն նվաճել է NBA-ի գավաթը 2012 և 2013 թվականներին։
Բետիեի համարով մարզաշապիկն հավերժացվել է և՛ դպրոցի և՛ համալսարանի կողմից։ Լիգայում հայտնի է պինդ պաշտպանական ունակությունների համար։
Բատիեն միակ բասկետբոլիստն է պատմության մեջ, ով արժանացել է Նեյսմիթի անվան տարվա լավագույն դպրոցական (1997) և համալսարանային (2001) բասկետբոլիստի տիտղոսներին։ 2010 թվականին «Սպորտինգ նյուզ» սպորտային հանդեսի կողմից ճանաչվել է որպես 4-րդ ամենախելացի մարզիկ։


== Ծանոթագրություններ ==


== Արտաքին հղումներ ==
Պաշտոնական կայք
Էջը NBA.com կայքում
ESPN.com էջը
Էջը Բասկետբոլ-ռեֆերենսում Archived 2013-05-18 at the Wayback Machine.
Ալեքսանդր Թավրիզյան

Ալեքսանդր Ավետի Թավրիզյան (հուլիսի 21, 1912(1912-07-21), Բաքու, Ռուսական կայսրություն - օգոստոսի 29, 1981(1981-08-29), Մոսկվա, ԽՍՀՄ), հայ ավիակոնստրուկտոր։


== Կենսագրություն ==
1956 թվականին ավարտել է Մոսկվայի ավիացիայի ինստիտուտը։ 1956-1979 թվականներին եղել է Սուխոյի փորձնական կոնստրուկտորային բյուրոյի պետ, ապա՝ գլխավոր ճարտարագետ։ Մասնակցել է տիեզերական տեխնիկայի նոր նմուշների, հրթիռների, այդ թվում՝ «Սալյուտ» ուղեծրակայանի առաջին նմուշի ստեղծման աշխատանքներին։
Մշակել և փորձարկել է տիեզերագնացների մարզման համար վակուումային խցի փոխարեն բազմաէթիլենային «պարկի» կիրառման մեթոդը։


== Ծանոթագրություններ ==
(20482) Դասթինշի

(20482) Դասթինշի , աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի հուլիսի 14-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20482) Դասթինշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օռիսաառե

Անվան այլ կիրառումների համար տե՛ս՝ Օռիսաառե (այլ կիրառումներ)Օռիսաառե (էստ․՝ Orissaare), գյուղական ավան Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղական ավանում բնակվում էր 841 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Երևանի հին շուկան (նկար)

«Երևանի հին շուկան», կտավ, որը ստեղծվել է Գրիգոր Աղասյանի կողմից 1977 թ․: Գտնվում է Հայաստանի ազգային պատկերասրահում։


== Տվյալներ ==
«Երևանի հին շուկան» աշխատանքը 1977 թ․ ստեղծվել է Գրիգոր Աղասյանի կողմից,  կտավ, յուղաներկ, 75 x 125,5:


== Պատմություն ==
Երևան քաղաքի ժամանակի  լավագույն վավերագիրներից է գեղանկարիչ, գրաֆիկ Գրիգոր Աղասյանը։ Հեղինակի բազմաֆիգուր կոմպոզիցիաների շարքում առանձնանում է «Երևանի հին շուկան» կտավը։ Քաղաքի կենտրոնում դեռևս 17-րդ դարում կառուցված հնագույն առևտրական հատվածը՝ կամարակապ արհեստավորական և առևտրական տաղավարներով, ստորգետնյա պահեստներով,  հայտնի էր Ղանթար անունով (արաբերենից թարգմանաբար՝ շուկայի մեծ կշեռք)։ Հետագայում Ղանթարի տեղում կառուցվեց Կենտրոնական ծածկած շուկան։ Մայրաքաղաքի հնաբնակ արվեստագետի կտավում վերարտադրված է հին Երևանի ամենաաշխույժ հատվածը՝ առևտրականների և արհեստավորների կրպակներով, գունագեղ հագուկապով բազմազգ բազմության հոսքով։


== Ծանոթագրություններ ==
Զելանդիա տարածաշրջան

Զելանդիան (դան․՝  Sjælland), Դանիայի վարչական մարզերից մեկն է, որը գտնվում է երկրի արևելյան մասում՝ Զելանդիա կղզու վրա։ Ստեղծվել է 2007 թ-ի հունվարի 1-ին՝ մունիցիպալ բարենորոգումների արդյունքում։ Կազմված է 17 մունիցիպալիտետներից։ Վարչական կենտրոնը Սորյո քաղաքն է։ Տարածքը 7273 կմ² է, իսկ բնակչությունը՝ 819 427 մարդ։


== Մունիցիպալիտետներ ==

Վորդինբորգ (Vordingborg)
Գրևե (Greve)
Գուլբորգսուն (Guldborgsund)
Կալունբորգ (Kalundborg)
Կյոգե (Køge)
Լայրե (Lejre)
Լոլան (Lolland)
Նեստվեդ (Næstved)
Օդսհերեդ (Odsherred)
Ռինգստեդ (Ringsted)
Ռոսկիլե (Roskilde)
Սլագելսե (Slagelse)
Սոլրյոդ (Solrød)
Սորյո (Sorø)
Ստևնս (Stevns)
Ֆաքսե (Faxe)
Հոլբեկ (Holbæk)
Անգելինա

Անգելինա, ռուսական կանացի անուն՝ հունական ծագմամբ։ Ծագում է  հին հունարեն՝ Αγγελίνα; άγγελο — «լրագիր», «պատգամաբեր», Αγγελος հին հունական դիցաբանության մեջ Զևսի և Արտեմիդի մականուններից մեկն է։


== Պատմություն ==
Անգելինա անվան ծագումը կապված է սուրբ Անգելինա Սերբսկայայի ( սերբ. Ангелина Српска или мать Ангелина) (1516 կամ 1520)՝ Սերբիայի վերջին կառավարիչ Ստեփան Բռանկովիչի կնոջ հետ, որն իր կալվածքներից ընտանիքով արտաքսվել է թուրքերի կողմից 1459 թվականին։
Հոկտեմբերյան հեղափոխությունից հետո արևմտաեվրոպական լեզուների ազդեցության տակ հայտնվեց բառի Անժելինա տարբերակը։ Բացի դրանից, ռուսական  անտրոպոնիմիկոնը պարունակում է մի քանի ստուգաբանական անվանուներ  Անգելինա անվանը մոտ՝ Անգելինա (և նրա ժամանակակից տարբերակը՝ Անժելա, ինչպես նաև Անգելիկա և Անժելիկա)։.


== Անվանակոչության օր ==
Ուղղղափառների անվանակոչության օր (տվյալներն ըստ Գրիգորյան օրացույցի)։

հուլիսի 14, օգոստոսի 12, սեպտեմբերի 12, դեկտեմբերի 23


== Այլ լեզուներով ==
Որոշ լեզուներում այս անունը կարդում են ջ տառով՝ Անջելինա, այլ լեզուներում ժ տառով՝ Անժելինա։ Անգելինա անունը Հայաստանում կարդացվում է և՛ գ տառով և՛ ջ տառով։
Անգելինա նշանակում է ԱՍՏԾՈ ՍՈՒՐՀԱՆԴԱԿ և ՀՐԵՇՏԱԿ։ Այս անունից առաջացել են հարյուրավոր անուններ։ Օրինակ՝ Էլինա, ալինա, լինա, լիանա, անի, աննա, ինա և այլն։
Անգլերենում ավելի շատ Օրինակ՝ Angel, Angie, Elina, Ina, Lina, Angela, Angelea, Anjelika, Anjelica, Angelynn, Angelyn, Angella, Angeliki, Angeli, Angeleta, Angelene,Agilina։
Այս պահին աշխարհում կան չորս հազարից ավելի Անգելինա անունը կրող կանայք, երեխաներ և աղջիկներ։


== Հղումներ ==
Անգելինա անունի նշանակությունը։ Ангелина Անունների ազատ հանրագիտարան


== Ծանոթագրություններ ==
Մեռեմիյզա դաստակերտ

Մեռեմիյզա դաստակերտ (էստ․՝ Meremõisa mõis, գերմ.՝ Merremois), ազնվականական նախկին կալվածք Էստոնիայի հյուսիսում՝ Հարյումաա նահանգի Հառկու շրջանում։


== Պատմություն ==
Մեռեմիյզա դաստակերտը հիմնադրվել է 1580 թվականին։ Նրա առաջին սեփականատերը եղել է Հանս Վառտմանը (Hans Wartmann)։ 18-րդ դարում դաստակերտը պատկանել է Պիլառ ֆոն Պիլհաուին (Pilar von Pilchau), ֆոն Կլյուգենների (von Klugen) ընտանիքին և ֆոն Կոսկուլների (von Koskull) ընտանիքին։
1837 թվականին Մեռեմիյզա դաստակերտը գնել է մոտակա Կեյլա-Յոա դաստակերտի սեփականատեր Ալեքսանդր Բենկենդորֆը, որը կառուցել է դաստակերտի՝ նեոգոթական ոճի պալատը։ Սակայն դաստակերտի նոր սեփականատերը չի ավարտել նոր գլխավոր մասնաշենքի շինարարությունը, այլ կիսակառույցը թողել է որպես գեղեցիկ ավերակներ Կեյլա-Յոա այգու ծայրին։ Մեռեմիյզե դաստակերտն իրավաբանորեն դարձել է է 500 մետր դեպի արևմուտք գտնվող Կեյլա-Լոա դաստակերտի մի մասը, և նրա կիսակառույց շինությունների մի մասն այդպես էլ մնում են կիսատ։
Ներկայումս պահպանվում են Մեռեմիյզե դաստակերտի ավերակները։


== Ծանոթագրություններ ==


== Արտաքին հղումներ ==
Մեռեմիյզա դաստակերտը Էստոնիայի դաստակերտներ կայքում
Կոռիյեռվե

Կոռիյեռվե (էստ․՝ Korijärve), գյուղ Էստոնիայի Վալգամաա նահանգի Տիլլիստե շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրուպենիխա

Կրուպենիխա (ռուս.՝ Крупениха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեռնյոյ սու Կուսի

Վեռնյոյ սու Կուսի (ֆր.՝ Verneuil-sous-Coucy) Կոմունա Ֆրանսիայում։ Մտնում է Պիկարդիա մարզի կազմի մեջ։ Գավառը՝ Էնա։ Մտնում է Լան շրջանի կազմի մեջ։
Կոմունայի INSEE կոդ՝ 02786։


== Բնակչություն ==
Կոմունայի բնակչությունը 2010 թվականին կազմում էր 130 մարդ։


== Տնտեսություն ==
2010 թվականին աշխատունակ տարիք (15-64 տարեկան) ունեցող 92 մարդկանցից 65-ը տնտեսապես ակտիվ են եղել, 27-ը՝ պասիվ (ակտիվության ցուցանիշը՝ 70,7% է, 1999 թվականին՝ 74,7%)։ 65 ակտիվ բնակիչներից աշխատել են 58-ը (30 տղամարդ, 28 կին), գործազուրկ է եղել 7 մարդ (2 տղամարդ և 9 կին)։ 27 պասիվներից 7 հոգի եղել են աշակերտ կամ ուսանող, 13-ը՝ թոշակառու, 7 պասիվ են եղել այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վեռնյոյ սու Կուսի (ֆր.)
Կուդինով (Բագաևսկի շրջան)

Անվան այլ կիրառումների համար տե՛ս՝ Կուդինով (այլ կիրառումներ)Կուդինով (ռուս.՝ Кудинов), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Յոլկինսկի գյուղական համայնքի կազմի մեջ։ Բագաևսկայա շրջկենտրոնից գտնվում է 20 կմ հեռավորության վրա։
Ալբանիայի ֆաունա

Ալբանիայի ֆաունան ներառում է ավելի քան 15 600 տեսակ ողնաշարավորներ ու անողնաշարավորներ։ Ալբանիայի տարածքի մեծ մասը զբաղեցնում են լեռները։ Երկրի տարածքի մեկ քառորդ մասը զբաղեցնում են անտառները, չնայած դրանց քանակը XX դարից ի վեր զգալիորեն կրճատվել է։ Երկրի կենդանական աշխարհը Կենտրոնական Եվրոպայի և Միջերկրածովյան ֆաունայի խառնուրդ է։


== Կաթնասուններ ==
Երկրի տարածքում գրանցված են 79 տեսակի կաթնաուններ։ Գիշատիչանմանների կարգը ներկայացնում են խոշոր գիշատիչները՝ գայլ, աղվես, շնագայլ, գորշ արջ և սովորական լուսան։ Սմբակավորների շրջանում տարածված են այծյամները, ազնիվ եղջերուներն ու  քարայծները։ Չղջիկները ներկայացված են 20 տեսակներով։ Առափնյա ջրերում կա դելֆինների 4 տեսակ (ներառյալ խոյադելֆինը)։

		
		
		


== Թռչուններ ==
Ալբանիայի տարածքում գրանցված են ավելի քան 350 տեսակի թռչուններ։ Այնպիսի տեսակներ, ինչպիսիք են  գանգրափետուր հավալուսնը, կարմրախածի սագը (ձմեռում է միայն Ալբանիայում), սպիտակագլուխ բադը և բարակակտուց մորակտցավորը , որը հազվադեպ է հանդիպում և պաշտպանության կարիք ունի։ Ձմռանը ավելի քան 70 տեսակի ջրային թռչուններ չվելու ընթացքում կամ ձմեռելու համար կանգ են առնում Ալբանիայում, իսկ չվող թռչունների ընդհանուր քանակը գերազանցում է 250 տեսակը։

.
		
		
		


== Սողուններ և երկկենցաղներ ==
Երկրում գրանցված են 46 տեսակի սողուններ։ 4 տեսակի ծովային կրիաներ, որոնք տարածված են Ադրիատիկ ծովի ափամերձ մասերում, համարվում են խոցելի. բիսսան, կանաչ կրիան, լոգերհեդը և մաշկավոր կրիան։ Ցամաքային սողուններից հայտնի են կրիաների 5 տեսակ, օձերի 17 տեսակներ, 18 տեսակի մողեսներ։
Ալբանիայում նաև հայտնի են 16 տեսակի երկկենցաղներ։ 

		
		


== Ձկներ ==
Ալբանիայի քաղցրահամ ջրամբարներում հայտնի է ոսկրային ձկների ավելի քան 70 տեսակ, որոնցից առնվազն 18-ը ինվազիվ են։ Ադրիատիկ ծովի ջրերում գրանցված  է ծովային ձկների 250 տեսակ։


== Անողնաշարավորներ ==


=== Միջատներ ===
Ալբանիայում միջատների 4000 տեսակ կա։ Այդ թվում  187 տեսակ ցերեկային թիթեռներ, 55 տեսակ ճպուռներ, 14 տեսակ ցանցաթևավոր  մրջյուններ, 50 տեսակ կնճիթավոր ճանճեր և շուրջ 500 տեսակ գնայուկ բզեզներ։


=== Սարդակերպեր ===
Երկրում գրանցված է սարդակերպերի մետ 335 տեսակ։


=== Փափկամարմիններ ===
Ալբանիայում հայտնի են ցամաքային և քաղցրահամ ջրերում ապրող շուրջ 400 տեսակի փափկամարմիններ, նրանցից շատերը էնդեմիկ են։


== Ծանոթագրություններ ==
Շուա Քվաթեթրի

Շուա Քվաթեթրի (վրաց.՝ შუა ქვათეთრი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 10 կմ։


== Ծանոթագրություններ ==
Սանդուգաչ (գյուղ, Բալտաչևսկի շրջան)

Անվան այլ կիրառումների համար տե՛ս՝ ՍանդուգաչՍանդուգաչ (ռուս.՝ Сандугач, բաշկիրերեն՝ Һандуғас), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տանձենի Դարեղեգիսի

Տանձենի Դարեղեգիսի (լատ.՝ Pyrus daralagezi), վարդազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
5 մ բարձրությամբ, բոգաձև սաղարթով ծառ է։ Տերևները էլիպսաձև են, 8-10 սմ երկարությամբ, 3-5 սմ լայնությամբ, հիմքում լայն-սեպաձև, գագաթի մոտ՝ կարճ սրացած,  երկու ծայրերում միանման նեղացած, մանր սրատամ, թարթիչավոր, վերևից մերկ են, իսկ տակից՝ ցրված մազիկներով։ Պտուղները տանձաձև են, մինչև 3-4 սմ երկարությամբ կոթը՝հաստավուն։


== Տարածվածություն ==
Հանդիպում է Դարեղեգիսի (Եղեգիս գետի կիրճ, Ջերմուկ, Կեչուտ) և Զանգեզուրի (Տաշտուն) ֆլորիստիկական շրջաններում։


== Էկոլոգիա ==
Աճում է վերին լեռնային գոտում՝ ծովի մակարդակից 1700-2200 մ բարձրությունների վրա, լայնատերև անտառներում։ Ծաղկում է ապրիլ-մայիս ամիսներին, պտղաբերում՝ հունիս-օգոստոսին։


== Պահպանություն ==
Վտանգված տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 5000 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Dernière danse

«Dernière danse», (ֆր. Վերջին պարը), ֆրանսիացի երգչուհի Ինդիլայի երգերից, թողարկվել է 2013 թվականի նոյեմբերի 13-ին՝ որպես իր "Mini World" դեբյուտային ալբոմի առաջին սինգլ։


== Տեղեկություններ երգի մասին ==
«Dernière danse» սինգլը վաճառքի է հանվել 2013 թվականի նոյեմբերի 13-ին։ Դեկտեմբերի 4-ին դուրս է եկել երգի տեսահոլովակը։ Այն նկարահանվել է Փարիզում, և պատմում է մի երիտասարդ ներգաղթյալի մասին։ Տեսանյութի ռեժիսորը Սիլվան Բռեսոլետն է։ 2014 թվականի ավարտին երգը ունեցել է 150 միլիոն դիտում YouTube-ում։


== Կոմպոզիցիաների ցանկ ==
Digital download1. «Dernière danse»- 3։32


== Շաբաթական հիթ-շքերթներ ==


== Մրցանակներ և անվանակարգեր ==


== Ծանոթագրություններ ==
Բորիս Խարչենկո

Բորիս Դմիտրիևիչ Խարչենկո (ռուս.՝ Борис Дмитриевич Харченко, հունվարի 13, 1927(1927-01-13), Ստարոկորսունսկայա - փետրվարի 21, 1985(1985-02-21), Լենինգրադ, ՌԽՖՍՀ, ԽՍՀՄ), խորհրդային նկարիչ և մանկավարժ, Լենինգրադի նկարիչների միության անդամ.


== Կենսագրություն ==
Բորիս Խարչենկոն ծնվել է 1927 թվականի հունվարի 13-ին Կրասնոդարի երկրամասի Ստարոկորսունսկայա ստանիցայում, բանվորի ընտանիքում։ 1931 թվականին ծնողների հետ տեղափոխվել է Նալչիկ քաղաք, որտեղ ավարտել է միջնակարգ դպրոցը։ 1943 թվականին ընդունվել է Թբիլիսիի Գեղարվեստի ակադեմիա։ 1944 թվականին տեղափոխվել է Լենինգրադի Ի. Ռեպինի անվան գեղանկարչության, քանդակագործության և ճարտարապետության ինստիտուտի  առաջին կուրս։ Սովորել է Միխայիլ Բեռնշտեյնի, Հենրիխ Պավլովսկու, Ալեքսանդր Զայցևի մոտ։ 1945 թվականին ամուսնացել է ինստիտուտի ճարտարապետական ֆակուլտետի շրջանավարտ Ռաիսա Պլետնյովայի հետ։ 1950 թվականին ավարտել է ինստիտուտը պրոֆեսոր Բորիս Յոհանսոնի արվեստանոցում՝ գեղանկարչության նկարչի որակավորման շնորհմամբ։ Դիպլոմային աշխատանքը եղել է «Ի. Վ. Ստալինը ընդհատակյա տպարանում» նկարը։ Նույն թվականին նկարն արժանացել է ԽՍՀՄ գեղարվեստական հիմնադրամի առաջին մրցանակի։
Բորիս Խարչենկոյի ստեղծած ստեղծագործությունների թվում են՝ «Ուկրաինական բնանկար» (1949), «Լողափ Վոլգայի ափին» (1951), «Ուկրաինայում», «Ազատություն» կոլտնտեսության ձիապան Անդրեևի դիմանկարը», «Լենինյան ուղի կոլխոզի պահակ Ի. Յուրգենսոնի դիմանկարը», «Կոլտնտեսուհի Ֆ. Սոլոմինայի դիմանկարը» (բոլորը 1954), «Քարավան-Սարայ», «Սամարղանդ։ Փողոց», «Մարտ», «Դաղստանցի», «Նատյուրմորտ» (բոլորը 1955), «Նկարիչ Է. Արծրունյանի դիմանկարը» (1957), «Սեմեիզ։ Լողափ», «Գուրզուֆ։ Նավակայան», «Իշխանափոխությունից հետո», «Գորլովկայից հանքափոր Իվան Շտիբան» (բոլորը 1958), «Ինքնադիմանկար մոդելով» (1959), «Դոնբաս։ 1905 թվական», «Դոնբասի երիտասարդները հերթափոխից հետո» (երկուսն էլ 1960), «Չաբանաներ» (1961), «Մայր։ Դաղստան», «Դոնբասում» (երկուսն էլ 1964) և այլն։ 1989-1992 թվականներին Բորիս Խարչենկոյի աշխատանքները հաջողությամբ ներկայացվել են Ֆրանսիայում L' Ecole de Leningrad ռուսական գեղանկարչության ցուցահանդեսներում և աճուրդներում։
Բորիս Խարչենկոն մահացել է 1985 թվականի փետրվարի 21-ին Լենինգրադում՝ կյանքի 50-րդ տարում։ Նրա ստեղծագործությունները պահվում են թանգարաններում և մասնավոր հավաքածուներում Ռուսաստանում և արտերկրում։


== Ծանոթագրություններ ==


== Աղբյուրներ ==
Վասսի (կանտոն)

Վասսի (ֆր.՝ Vassy), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Վիր օկրուգի մեջ։ Համաձայն 2006 թվականի մարդահամարի կանտոնի բնակչությունը 5716 մարդ էր։Կանտոնի համարը 1436 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
This Is It (ալբոմ)

Michael Jackson's This Is It (կամ This Is It), ը ամերիկյան փոփ երգիչ Մայքլ Ջեքսոնի երկսվառականի հավաքածու է, որը թողարկվել է 2009 թվականի հոկտեմբերի 26-ին Epic Records-ի կողմից։ This Is It-ը հիմնականում պարունակում է նախկինում թողարկված երգեր և 6 նախկինում չթողարկված երգ։ This Is It-ը 6-րդ ետմահու թողարկված ալբոմն է, ետմահու թողարկված ալբոմներն են «The Collection», «Hello World։ The Motown Solo Collection», «The Stripped Mixes», «The Definitive Collection» և «The Remix Suite»։
This Is It-ը տարբեր քննադատությունների է արժանացել, թե ինչպես դրական, այնպես էլ բացասական։ Որոշ քննադատներ համարում են, որ այս ալբոմը գումար աշխատելու միջոց է։ This Is It-ը ինչպես սկավառակի տոսքով է լույս տեսել, այնպես էլ համացանցից բեռնելու հնավորությամբ (թվային)։ 11 երկրներում ալբոմը դեբյուտացվել է համար 1 հորիզոնականի ներքո, այդ թվում ԱՄՆ-ում, Միացյալ Թագավորությունում, Կանադայում, Ճապոնիայում, Իտալիայում և Ֆրանսիայում։
This Is It'-ը դարձել է ոսկե, պլատինե, կրկնակի պլատինե մի քանի երկրներում։ Ներկա պահին ալբոմը ամբողջ աշխարհում վաճառվել է 5 մլն. օրինակով։


== Երգացանկ ==
Առաջին սկավառակ

Երկրորդ սկավառակ
Վերցված է 1982 թվականի Thriller ալբոմից
Վերցված է 1991 թվականի Dangerous ալբոմից
Վերցված է 1995 թվականի HIStory: Past, Present and Future, Book I ալբոմից
Վերցված է 1987 թվականի Bad ալբոմից
Վերցված է The Jacksons խմբի 1978 թվականի Destiny ալբոմից


== Հիթ շքերթներ, վաճառք, սերտեֆիկացիա ==


== Թողարկումը ==


== Աղբյուրներ ==
Ընդդիմախոսություն (1897, Թումանյան)

«Ընդդիմախոսություն», Հովհաննես Թումանյանի հոդվածներից մեկը, որն առաջին անգամ տպագրվել է 1897 թվականի ապրիլի 13-ին։


== Պատմություն ==
«Ընդդիմախոսություն» հոդվածը տպագրվել է 1897 թվականի ապրիլի 13-ին «Տարազ» շաբաթաթերթի № 14-ի 236-238-րդ էջերում։ Այնուհետև տպագրվել է Հովհաննես Թումանյանի «Երկերի ժողովածու»-ի 4-րդ հատորի 51-54-րդ էջերում։
Հոդվածում Թումանյանը մեջբերումներ է կատարել «Գրողի օրագիրը», «Նամակ խմբագրության» (1897, մարտի 25) հոդվածներից։
Թումանյանի «Երկերի ժողովածու»-ի 6-րդ հատորում արտատպվել է «Տարազ» շաբաթաթերթից։


== Ծանոթագրություններ ==
Ռևկի (գյուղ, Լեբեդինի շրջան)

Ռևկի (ուկրաիներեն՝ Ревки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ռևկի գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մահախոսական

Մահախոսական, լրատվական հոդված ինչ-որ մեկի մահվան մասին, սովորաբար՝ այդ անձի կյանքի և սպասվող հուղարկավորության մասին տեղեկատվությամբ։ Մեծ քաղաքներում և թերթերում, մահախոսականներ են գրվում միայն նշանակալի համարվող մարդկանց մասին։ Տեղական թերթերում, մահախոսականներ կարող են գրվել ցանկացած բնակչի մահվան դեպքում։ Մահացուցակը որոշակի կազմակերպության, խմբին կամ բնագավառին առնչվող մարդկանց մահվան գրանցումների ցանկն է, որը ներառում է կրճատ տեղեկատվություններ կամ փոքր մահախոսականներ։ Պատմության տեսանկյունից մահացուցակները կարող են լինել տեղեկատվության կարևոր աղբյուր։
Մահախոսականներին առնչվող կա երկու տեսակի վճարովի հայտարարություն։ Առաջինը մահվան հաղորդումն է, որը պարունակում է հիմնականում կենսագրական տվյալներ և որոշ դեպքերում, իրավաբանորեն պահանջվող հանրային հաղորդման ձև է։ Երկրորդ տեսակը հիշատակի հայտարարությունն է, որը սովորաբար գրում են ընտանիքի անդամները կամ ընկերները։


== Վաղաժամ մահախոսական ==
Վաղաժամ մահախոսականը դեռևս ապրող անձի մահվան մասին կեղծ մահախոսականն է։ Վաղաժամ մահախոսականի պատճառ կարող է դառնալ անձի անսպասելի առողջացումը, ընտանիքի անդամների, դիահերձարանի և լրատվամիջոցների միջև վատ հաղորդակցությունը։


== Մեդիա ==
Շատ լրատվամիջոցներ նախօրոք գրում կամ ձայնագրում են ապրող նշանակի մարդկանց մահախոսականները, որը թույլ է տալիս նրանց շատ արագ հրապարակել երկար, մանրամասն մահախոսականներ՝ որևէ մեկի մահից հետո։ Լոս Անջելես Թայմզում հրապարակված Էլիզաբեթ Թեյլորի մահախոսականն, օրինակ, գրվել է 1999 թվականին, բայց հրապարակվել՝ 2011 թվականին՝ դերասանուհու մահից հետո։ Պատահում է նաև, որ մահախոսական գրողը մահանում է մինչև մահախոսականի հրապարակվելը. Թեյլորի մահախոսական գրող Մել Գասոուն մահացել է 2005 թվականին։
Մահախոսականները The Economist-ի կարևոր բաժինն են։ Այս պարբերականը ամեն շաբաթ տպագրում է մի ամբողջական էջ մահախոսական՝ պատմության վրա ազդեցություն ունեցած մարդկանց մասին։


== Ծանոթագրություններ ==
Երեքնուկ դաշտային

Երեքնուկ դաշտային (նապսատակառան, նապաստակաոտն), (լատ.՝ Trifolium arvense), երեքնուկների ցեղի, ընդավորների ընտանիքի, թիթեռնածաղկավորների ենթաընտանիքն պատկանող բույս։


== Նկարագիր ==

Երեքնուկ դաշտայինը միամյա խոտաբույս է, որի բարձրությունը կարող է հասնել մինչև 5-30 սմ։
Ցողունը ուղիղ է,  բազմաճյուղ։
Տերևները կապտականաչ են, եռատերև ու երկարաձիգ-գծավոր։
Ծաղկաբույլը կլորավուն է ծաղկման սկզբում, իսկ ավելի ուշ՝ գլանաձև։
Ծաղիկները մանր բաց վարդագույն ծաղկապսակ ունեն։ Ծաղկապսակը երկարությամբ հավասար է կամ կարճ է բաժակից։
Բաժակը թավամազ ատամիկներով է։
Պտուղը միասերմ հատիկ է։
Ծաղկում է հունիսից սեպտեմբեր ընկած ժամանակահատվածում։


== Տարածում ==
Երեքնուկ դաշտայինը տարածված է Եվրոպայում և Արևմտյան Սիբիրում: Աճում է չոր թավուտներում, վարելահողերում, անտառահատման տեղերում, անտառեզրերին և ճամփեզրերին։


== Պատկերասրահ ==


== Ծանոթագրություններ ==


== Գրականություն ==
Губанов, И. А. и др. 820. Trifolium arvense L. — Клевер пашенный // Иллюстрированный определитель растений Средней России. В 3 т. — М.: Т-во науч. изд. КМК, Ин-т технолог. иссл., 2003. — Т. 2. Покрытосеменные (двудольные: раздельнолепестные). — С. 463. — ISBN 9-87317-128-9.


== Արտաքին հղումներ ==

«taxon»։ Germplasm Resources Information Network (GRIN) 
Клевер пашенный — Trifolium arvense L.
Бекетов А. Н., (1890–1907)։ «Клевер, растения из семейства бобовых»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ  (Ստուգված է 17 Սեպտեմբերի 2011)
(474) Պրուդենտիա

(474) Պրուդենտիա (անգլ.՝ Prudentia), աստերոիդ աստերոիդների հիմնական գոտում։ Հայտնաբերվել է 1901 թվականի փետրվարի 13-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,451798 ա. մ., առավելագույնը մոտենում է 1,932 ա. մ. հեռավորության վրա և հեռանում 2,9716 ա. մ.։ Արեգակի շուրջ մեկ ամբողջական պտույտ է կատարում 1402,25 երկրային օրվա ընթացքում, իր ուղեծրով շարժվելով միջինում 0,25673 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(474) Պրուդենտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)